Eerste seiljag van om-die-wêreld-vaart kom in Kaap aan | Netwerk24
Eerste seiljag van om-die-wêreld-vaart kom in Kaap aan
09 November 2019 08:46
Seiljagvaarders op die Qingdao in aksie soos wat hulle nader aan die Kaapstad-hawe kom.Foto: Bruce Sutherland/Clipper Race
Die eerste seiljag in die Clipper-seiljagvaart, die Qingdao, kom Vrydag in Tafelbaai aan in die derde been van dié vaart om die wêreld. Die been tussen Punta del Este in Uruguay en Kaapstad word – as dit goed gaan – in 16 dae voltooi deur die verskillende spanne. Die seiljagvaarders moes deinings van sowat twee verdiepings hoog trotseer in die laaste paar weke. Die deelnemers is by die V&A Waterfront verwelkom deur die Isibane Se Afrika-koor.Foto: Bruce Sutherland/Clipper Race
Deelnemers aan die Clipper-seiljagvaart is grotendeels amateurseiljagvaarders wat as deel van die doelwit van die wedvaart opleiding kry – en dié span op die Qingdao-seiljag het hulle goed van hul taak gekwyt toe hulle die eerste was wat in moeilike weersomstandighede die been tussen Punta del Este in Uruguay en Kaapstad voltooi het.Foto: Bruce Sutherland/Clipper Race